პიენცა
პიენცა (იტალ. Pienza) — ქალაქი იტალიის პროვინცია სიენაში. მოსახლეობა შეადგენს 2 231 ადამიანს (2005). XV საუკუნეში ქალაქის ადგილზე მდებარეობდა სოფელი კორსინიანო, რომლის მკვიდრიც იყო პაპი პიუს II, სიენის პიკოლომინების ოჯახიდან. მან უბრძანა ფლორენციელ არქიტექტორ ბერნარდო როსელინის გარდაექმნა სოფელი იდეალურ რენესანსულ ქალაქად, რაც განხორციელდა 1459 წლის შემდეგ. შენობებს შორის მნიშვნელოვანია – საკათედრო ტაძარი და მრავალრიცხოვანი დარბაზები (პიკოლომინი, ბორჯია, კომუნალე, გონზაგა). პიენცაში პირველად გამოყენებული ქალაქის დაგეგმარების რაციონალური სქემა შემდეგში არქიტექტორების მიერ გადატანილ იქნა ევროპის ბევრი სხვა ქალაქში. 1996 წელს, რენესანსული პიენცა იუნესკომ მსოფლიო მემკვიდრეობის ძეგლების სიაში შეიტანა.